b"\n_START_ARTICLE_\nBari\xc3\xb3 ex\xc3\xb2tic\n_START_PARAGRAPH_\nEls barions ex\xc3\xb2tics s\xc3\xb3n part\xc3\xadcules hipot\xc3\xa8tiques  lligades a tres quarks i a altres part\xc3\xadcules elementals. S\xc3\xb3n diferents dels barions normals, els quals estan lligats a nom\xc3\xa9s tres quarks. Les part\xc3\xadcules addicionals poden ser quarks, antiquarks o gluons._NEWLINE_Un exemple de bari\xc3\xb3 ex\xc3\xb2tic seria el pentaquark, que est\xc3\xa0 format per quatre quarks i un antiquark. _NEWLINE_Un altre bari\xc3\xb3 ex\xc3\xb2tic \xc3\xa9s el H dibari\xc3\xb3, format per dos quarks amunt, dos quarks avall i dos quarks estranys. A difer\xc3\xa8ncia del pentaquark, aquesta part\xc3\xadcula pot tenir una vida llarga o fins i tot estable. Hi ha hagut afirmacions no confirmades de pentaquarks i dibarions._NEWLINE_Diversos tipus de barions ex\xc3\xb2tics, que requereixen un tipus de f\xc3\xadsica m\xc3\xa9s enll\xc3\xa0 del model est\xc3\xa0ndard, han estat conjecturats per tal d'explicar anomalies espec\xc3\xadfiques experimentals. No hi ha una prova experimental independent per a aquestes part\xc3\xadcules. Un exemple en s\xc3\xb3n els barions R supersim\xc3\xa8trics, els quals estan lligats a 3 quarks i a un glu\xc3\xad. El bari\xc3\xb3 R m\xc3\xa9s lleuger est\xc3\xa0 denotat com a  i est\xc3\xa0 format per un quark amunt, un quark avall, un quark estrany i un glu\xc3\xad. S'espera d'aquesta part\xc3\xadcula que tingui una vida llarga i estable i que expliqui els rajos c\xc3\xb2smics d'alta energia. Els barions ex\xc3\xb2tics estables tamb\xc3\xa9 s\xc3\xb3n candidats per a ser unes part\xc3\xadcules d'interacci\xc3\xb3 forta massiva amb la mat\xc3\xa8ria fosca (SIMP)._NEWLINE_S'ha especulat que al final del segle XXI potser ser\xc3\xa0 possible crear nous elements qu\xc3\xadmics, usant la femtotecnologia, formats per barions ex\xc3\xb2tics que acabarien formant una nova taula peri\xc3\xb2dica dels elements, en la qual els elements tindrien propietats completament diferents que les que tenen ara els elements qu\xc3\xadmics que coneixem."